অ্যানরিখ নরকিয়া
অ্যানরিখ আর্নো নরকিয়া (ইংরেজি: Anrich Nortje; জন্ম: ১৬ নভেম্বর, ১৯৯৩) প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। মার্চ, ২০১৯ সালে দক্ষিণ আফ্রিকার পক্ষে আন্তর্জাতিক ক্রিকেটে অভিষেক ঘটে অ্যানরিখ নরকিয়ার। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করছেন। দলে তিনি মূলতঃ ডানহাতে পেস বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিং করেন।